L 28/32
BG
Официален вестник на Европейския съюз
31.1.2023 г.
е) морски лисици (Rajidae); ж) кадифена котешка акула (Scymnodon squamulosus); з) акули от надразред Selachimorpha; и) черноморска бодлива акула (Squalus acanthias).
Р а з де л 9 З о н а н а К о н в е н ц и я т а WC P F C
Член 41 Изисквания за риболова на големоок тон, албакор, ивичест тон и южнотихоокеански бял тон 1.
Държавите членки гарантират, че на корабите с мрежи гъргър, които извършват риболов на големоок тон (Thunnus obesus), албакор (Thunnus albacares) и ивичест тон (Katsuwonus pelamis) в частта от зоната на Конвенцията WCPFC, намираща се в открито море между 20° с.ш. и 20° ю.ш., се разпределят не повече от 403 риболовни дни. 2.
Риболовните кораби на Съюза не могат да извършват целеви риболов на южнотихоокеански бял тон (Thunnus alalunga) в зоната на Конвенцията WCPFC на юг от 20° ю.ш. 3.
Държавите членки вземат необходимите мерки през 2023 г. уловът на големоок тон (Thunnus obesus) с парагади да не надвишава ограниченията, посочени в таблицата от приложение IЖ.
Член 42 Управление на риболова с УПР 1.
От 00,00 ч. на 1 юли 2023 г. до 24,00 ч. на 30 септември 2023 г. корабите с мрежи гъргър не разполагат, не обслужват и не залагат мрежи около УПР в частта от зоната на Конвенцията WCPFC, намираща се между 20° с.ш. и 20° ю.ш. 2.
Освен забраната по параграф 1 се забранява залагането на мрежи около УПР в открито море в частта от зоната на Конвенцията WCPFC, намираща се между 20° с.ш. и 20° ю.ш., за два допълнителни месеца: или от 00,00 ч. на 1 април 2023 г. до 24,00 ч. на 31 май 2023 г., или от 00,00 ч. на 1 ноември 2023 г. до 24,00 ч. на 31 декември 2023 г. 3.
Всяка съответна държава членка определя кой от периодите на забрана, посочени в параграф 2, се прилага за корабите с мрежи гъргър, плаващи под нейното знаме.
В срок до 15 февруари 2023 г. държавите членки уведомяват Комисията за избрания от тях период на забрана.
Комисията уведомява секретариата на WCPFC за периодите на забрана, избрани от държавите членки, преди 1 март 2023 г. 4.
Всяка държава членка взема необходимите мерки, така че във всеки един момент всеки един от корабите ѝ с мрежи гъргър разполага в морето не повече от 350 УПР с активирани измерителни шамандури.
Шамандурите се активират само на борда на кораб с мрежи гъргър.
Член 43 Максимален брой риболовни кораби на Съюза, притежаващи разрешение за риболов на риба меч Максималният брой риболовни кораби на Съюза, притежаващи разрешение за риболов на риба меч (Xiphias gladius) в зоните от зоната на Конвенцията WCPFC на юг от 20° ю.ш., е посочен в приложение IX.